Aalborg Stiftstidende, 1832-06-09
Den engelske Bank blev stiftet 1694 af et Selskab, ved Actier til Beløb 1200000 Lstrl. I det Banken meddeelte Fribrev blev bestemt, at sammes Forretninger skulde ledes af en Gouverneur, en Vicegouverneur og 24 Directeurer, hvilke sidste skulle vælges aarlig. For at have en Stemme i Actienisternes Forsamling, maatte man være Eier af 500 Lstris. (nu 1000 Lstrls.) Actiebeløb. Jngen skulde have meere end een Stemme, i hvor stor Andeel han endog havde. Directeurerne og Gouverneuren kunde vælges iblandt dem, som eiede Actier af 2000 og 4000 Lstrls. Værd. Banken turde kun drive Handel med Vexler, Guld og Sølv, og det var den formeent at gjøre Forskud af Penge til Kongen, med mindre Parlamentet bevilgede saadant. Efter to Aars Tilværelse befandt Banken sig i stor Forlegenhed og saae sig endog nødsaget til at holde tilbage med at indløse sine Sedler, der stode betydelig lavere end rede Penge. Dog kom Regjeringen den til Hielp; Banken overstod denne Crisis; men for at forøge dens Credit, føiedes der endnu en Million Lstl. til dens oprindelige Capital. J Aaret 1708 lokkede den store Fortjeneste, som Banken kastede af sig, nu Beskyttelse hos Regjeringen, og for at sikkre den Sum rettigheden, satte man en Parlaments=Act igjennem, der forbød ethvert Selskabs Oprettelse, som bestod af flere end 6 Deeltagere og havde til Hensigt at discontere Vexler og Forskrivninger lydende paa længere Tid end 6 Maaneder. De første Fribrev lød paa 11 Aar; men allerede 1697 blev det forlænget, og da Banken 1708 havde gjort Staten Forskud af 400000 Lstrl. uden at have taget Renter, saa blev dens udelukkende Privilegium forlænget til 1733. Endnu adskillige Fornyelser, formedelst gjentagne Forskud til Regjeringen, fandt senere Sted. Den sidste Fornyelse paa 33 Aar er fra 1800, paa hvilken Tid Banken havde forstrakt Staten med 3 Mill. Lstrl. uden Renter paa 6 Aar. Aaret 1797 er et af de mærkværdigste i Bankens Historie. Pit bragte dengang en Bill i Parlamentet og satte den igjennem; den fritog Banken for at indløse dens Sedler imod rede Penge. Ministeren var saa ængstelig over denne Forholdsregel, at han lod holde et anseeligt Antal Tropper i Beredskab, for at undertrykke de Uroligheder, man kunde vente Man sporede ogsaa virkelig i de første Dage nogen Bevægelse; men snart gik Alting igjen sin vante Gang. Folket erkjendte og Ministeren bragte til sin Forundring i Erfaring, at hele Handelshaandteringen kunde drives med Sedler istedetfor med rede Penge. Enhver indsaae, at det ikke var Landets rede Sølv og Guld, som udgjorde dets Rigdom; men at disse Metaller maatte betragtes som Rigdommens repræsentative Tegn, og at tilbørlig garanterede Papirspenge, forbundne med Bekvemmeligheden af deres lette Transport, maatte være til Gavn. 1797 gaves der allerede 200 Provindsialbanker; men den Jmpuls, der var givet Handelen ved det Circulationen lettende Omtuskningsmiddel, forøgede Antallet af disse Anstalter saa overordentligt, at man i Aars 1813 talte næsten 7000 saadanne. J Aaret 1826 modificerede man, i Overeensstemmelse med Banken af England, Parlamentsacten, der indskrænker Antallet af dem, som har Rettighed til at stifte en Bank, til 6. Antallet af Selskabsmedlemmerne turde forøges, kun maatte Anstalten være 65 engelske Mile borte fra London. J samme Aar blev det forbuden Banken at udgive Sedler paa 1 Lstrig. Da flere Provindsialbanker hørte op at betale, saa besluttede Londoner=Banken at oprette flere Bibanker i forskjellige store Stæder i Riget. Fortiden gives der 15 saadanne Biban ker. Førend Aaret 1750 udgav Banken ingen Sedler under 20 Lstrigs. Størrelse, men da udgav den 10 LstrigsSedler, 1793 vare de mindste paa 5 Lstrl. og 1797 begyndte man at udgive dem paa 2 og 1 Lstrl. Massen af Bankens Sedler er fortiden 17 Millioner. Bankens Fribrev (Privilegium) er udløben den 1ste August 1833, og i Parlamentsacten hedder det, at Bankens Fordring til Staten, 20 Millioner, maa først berigtiges, førend der gjøres nogensomhelst Forandring i Fribrevet. Skatkammerets nærværende Kantsler, Lord Althorp, vilde derfor alt den 17de April andrage paa, at en Committee skulde udnævnes for at undersøge, under hvilke betingelser Fribrevet skulde fornyes; men Motionen blev opsat. Dog for man haabe, at denne vigtige Gjenstand vil paadrage sig de Meniges Opmærksomhed, naar deres Forhandlinger begynde.